# Aeroport de Grozni

L'Aeroport de Grozni (txetxè : Соьлжа-ГӀалан аэропорт, rus : Аэропорт «Грозный») (IATA: GRV, OACI: URMG) és un aeroport de la República de Txetxènia, a la Federació Rússa, situat 7,5 km al nord de Grozni.
El primer aeroport de Grozni va començar a operar el 1938, quan avions Polikarpov R-5 i Polikarpov Po-2 van iniciar transports postals i sanitàris. Fins al 1977, l'aeroport de Grozny només tenia una pista de terra, que només era operativa per avions com els Li-2, IL-14, Antonov An-24 i Antonov An-10. El 1977 es va construir un nou aeroport, amb una nova pista, preparat per al transport modern de passatgeers amb Tupolev Tu-134, que connectaven l'aleshores ASSR de Txetxènia-Ingúixia amb les altres regions de la Unió Soviètica. El nou aeroport va rebre el nom d'Aeroport del Nord, tot i que posteriorment també fou conegut com a Aeroport Xeic Mansur o Severny.
Duran la dècada del 1990, l'aeroport es va veure afectat pels enfrontaments bèl·lics entre els independentistes txetxens i el govern federal rus. Durant la Primera Guerra de Txetxènia, l'aeropport va estar en mans dels independentistes entre el 8 de setembre de 1991 i el 30 de setembre de 1994, i fou atacat per 50 hel·licopters de l'Exercit rus. Durant la Segona Guerra de Txetxènia, fou bombardejat per l'aviació russa. A la dècada del 2000 es portà a terme una rehabilitació progressiva de les instal·lacions i l'ampliació de la pista. El 2005 va ser anomenant definitivament Aeroport de Grozni. El 2007, va ser autoritzat per l'IATA a operar amb avions Tu-134, Tu-154, i helicòpters de tot tipus, de dia i de nit, durant tot l'any. L'11 de juny de 2009, el Comitè d'aviació interestatal (IAC) va certificar l'aeroport per a operar vols internacionals. El 16 de novembre de 2009 es realitzà el primer vol internacional, entre Grozni i Medina (Aràbia Saudita).

## Aerolínies i destinacions

| Aerolínies | Destinacions |
| Aeroflot | Moscou–Xeremetievo |
| Air Arabia | Xarjah |
| Avia Traffic Company | Bixkek |
| Azimuth | Moscow–Vnukovo, Rostov del Don, Sant Petersburg |
| Onur Air | Istanbul |
| Pegasus Airlines | Istanbul–Sabiha Gökçen |
| S7 Airlines | Novosibirsk |
| Utair | Moscou–Vnukovo |

## Referències

* 1 2 «Aeroport de Grozny (Severny)» (en rus). [Consulta: 24 juliol 2020].
* ↑ «1994-1996: The first war» (en anglès). The Daily Telegraph, 01-01-2001 [Consulta: 24 juliol 2020].
* ↑ Gordon, Michael R. «Russian Planes Bomb Chechnya Airport and Refinery» (en anglès). The New York Times, 24 stembre 1999 [Consulta: 24 juliol 2020].
* ↑ «First international flight in 15 years takes off from Grozny» (en anglès). France 24, 16-11-2009.
* ↑ «Aeroflot resumes Moscow – Grozny service from Oct 2018». routesonline. [Consulta: 4 juliol 2018].
* ↑ «Onur Air'den Rusya Atağı». Onur Air. Arxivat de l'original el 16 de febrer 2017. [Consulta: 15 febrer 2016].
* ↑ «Onur Air plans Russia expansions in S17». Routesonline, 02-03-2017 [Consulta: 2 març 2017].
* ↑ «Pegasus plans Grozny April 2017 launch». Routesonline, 02-03-2017 [Consulta: 2 març 2017].
* ↑ «Since October 25 new regular flight from Moscow to Grozny!». UTair Aviation. Arxivat de l'original el 31 octubre 2015. [Consulta: 7 octubre 2015].